stanford-oval/wikipedia huggingface dataset:
Rukumin piirikunta

| Rukumin piirikunta रुकुम, Rukuma |
| --- | --- |
 Rukumin piirikunnan sijainti Nepalissa.
 Koordinaatit: 28.629°N, 82.456°E 
Valtio:     Nepal
Nepalin kehitysalueet:  Keskilännen kehitysalue
Nepalin vyöhykkeet:  Rapti
Hallinto:  
 – hallinnollinen keskus:  Musikot Khalanga (Khalanga tai JumliKhalanga; 13 203 as. 2011); 12/2014- Musikot
Pinta-ala  ():  2 877 km²
Väkiluku (2011)  ():  208 567
 – väestötiheys:  72 as./km²
HDI (2011):  0,431
Lyhenteet:  
 – ISO 3166:  NP-RA
 
ddcrukum.gov.np
 Rukumin piirikunnan kartta. Piirikunnan keskus on merkitty sinisellä symbolilla. 
Rukumin piirikunta (nepaliksi रुकुम, Rukuma) on yksi Nepalin 75 piirikunnasta. Se sijaitsee Nepalin Keskilännen kehitysalueen Raptin vyöhykkeellä.
Rukumin piirikunta rajautuu etelässä Rolpan ja Salyanin, lännessä Jajarkotin, pohjoisessa Dolpan sekä idässä Myagdin ja Baglungin piirikuntaan.
Rukumin piirikunnassa asui vuonna 2011 yhteensä 208 567 ihmistä (188 438 as. vuonna 2001). Piirikunnan pinta-ala on 2 877 neliökilometriä ja väestötiheys 72 as./km2. Vuonna 2011 piirikunnassa ei ollut kaupunkeja. Hallinnollinen keskus on Khalingan kyläkehityskomitean keskustaajama Musikot Khalanga (Khalanga eli JumliKhalanga; 13 203 as. 2011). Taajamalla on runsaan 500 metrin kiitotiellä varustettu pienlentokenttä. Joulukuussa 2014 muodostettiin piirikuntaan sen ensimmäinen kaupunki, joka sain nimen Musikot.
Luonnonmaantieteellisesti piirikunta ryhmitellään yleensä osaksi Keskilännen kumpuvyöhykettä. Tarkemmassa kasvillisuusvyöhykejaottelussa piirikunnan monimuotoisuus paljastuu: 2,9 % voidaan luokitella ylempään trooppiseen, 26,0 % subtrooppiseen, 32,6 % lauhkeaan, 23,0 % subalpiiniseen, 14,9 % alpiiniseen ja 0,7 % ylempään vuoristovyöhykkeeseen (nival zone) kuuluvaksi.
Rukumin piirikunnan korkein vuori on Mt. Sisne (runsas 5800 m).
Vuoristokylä.
Luolan tippukiviä.
Aiheesta muualla

Kuvia tai muita tiedostoja aiheesta Rukumin piirikunta Wikimedia Commonsissa
Rohtosormustinkukka

| Rohtosormustinkukka |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Lamiales
Heimo::  Ratamokasvit Plantaginaceae
Suku::  Sormustinkukat Digitalis
Laji::  purpurea
Kaksiosainen nimi
 Digitalis purpurea  L. 
Katso myös
   Rohtosormustinkukka Wikispeciesissä   Rohtosormustinkukka Commonsissa 
Infobox OKNimi-testi OK: 
Rohtosormustinkukka (Digitalis purpurea), joskus vain sormustinkukka, on ratamokasveihin (Plantaginaceae) kuuluva ruoho, joka on perinteinen koriste- ja lääkekasvi. Siitä saatiin sydänlääkkeisiin käytettyä digitalista. Kasvi on alkuperäinen Länsi-Norjassa, Britanniassa ja siitä etelään Marokkoon ja Sardiniaan asti. Sitä on vanhana viljelyjäänteenä lähes koko Euroopassa.
Ahvenanmaalla kasvaa harvinaisena rohtosormustinkukan sukulaislaji keltasormustinkukka (Digitalis grandiflora).
Ulkonäkö ja koko

Rohtosormustinkukka on kaksivuotinen. Ensimmäisenä vuonna se kasvattaa lehtiruusukkeen, joka talvehtii maata vasten. Toisena vuonna nousee komea kukkavana, joka voi olla jopa 150 cm korkea. Kukat ovat sormustimen muotoisia kelloja, yleensä purppuranpunaisia, mutta myös kellertäviä ja valkoisia. Rohtosormustinkukka leviää voimakkaasti siemenistä.
Myrkyllisyys

Kaikki kasvin osat ovat ihmiselle ja eläimille myrkyllisiä, joten kasvia ei pitäisi käsitellä paljain käsin. Kasvi sisältää digitoksiinia (C41H64O13) ja digoksiinia (C41H64O14).
Aiheesta muualla

Suomen Lajitietokeskus: Rohtosormustinkukka (Digitalis purpurea)
Luontoportti: Rohtosormustinkukka (Digitalis purpurea)
ITIS: Digitalis purpurea (englanniksi)
United States Department of Agriculture (USDA): Digitalis purpurea (englanniksi)
Flora of China: Digitalis purpurea (englanniksi)
Dangers of Foxglove Poisoning Infographic (englanniksi)
Are Foxgloves Poisonous to Touch? (englanniksi)
Raffael

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Raffael Caetano de Araújo
Syntymäaika: 28. maaliskuuta 1985
Syntymäpaikka: Fortaleza, Brasilia
Pelipaikka: hyökkäävä keskikenttä
Pituus: 174 cm
Junioriseurat
2001–2003:  Juventus-SP
Seurat
| Vuodet | Seura | O | (M) |
| 2003–2005 |  FC Chiasso | 61 | (30) |
| 2005–2007 |  FC Zürich | 77 | (39) |
| 2008–2012 |  Hertha BSC | 140 | (33) |
| 2012–2013 |  Dynamo Kiova | 9 | (1) |
| 2013 | →  Schalke 04 | 16 | (2) |
| 2013– |  Mönchengladbach | 164 | (57) |
 Seurajoukkueuran tilastot kattavat vain kansalliset sarjat, päivitetty 3. heinäkuuta 2020.
Raffael Caetano de Araújo (eli Raffael; s. 28. maaliskuuta 1985 Fortaleza) on brasilialainen jalkapalloilija, joka on Brasiliasta vuonna 2003 lähdettyään pelannut Sveitsissä, Saksassa, Ukrainassa ja Slovakiassa. Molempijalkainen Raffael on pelipaikaltaan hyökkäävä keskikenttäpelaaja.
Ura > Seurajoukkueura

Raffael aloitti uransa Euroopassa sveitsiläisessa FC Chiassossa vuonna 2003. Vuonna 2005 hän siirtyi Raiffeisen Super Leaguen FC Zürichiin, jossa pelatun kahden kauden aikana Raffael teki 77 ottelussa 39 maalia ja voitti kahdesti liigan mestaruuden. Tammikuussa 2008 hän siirtyi Bundesliigan Hertha BSC:hen, jota Raffael edusti neljän ja puolen vuoden ajan tehden 140 pelissä 33 maalia. Kesällä 2012, berliiniläisseuran pudottua 2. Bundesliigaan, Raffael siirtyi Ukrainan valioliigan Dynamo Kiovaan. Hän pelasi kauden 2012–2013 aikana kiovalaisseurassa vain yhdeksän ottelua käyden välillä lainalla Bundesliigan Schalke 04:ssä. Kesällä 2013 Raffael palasi takaisin Bundesliigaan, nyt Borussia Mönchengladbachin riveihin. Hän on pelannut seurassa kauden 2019–2020 loppuun mennessä 164 bundesliigaottelua, joissa hän on tehnyt 57 ja syöttänyt 23 maalia. Mestarien liigassa hän on pelannut kaksi ottelua Kiovan Dynamossa ja 11 peliä Mönchengladbachissa sekä tehnyt jälkimmäisen joukkueen pelaajana kolme maalia, joista kaksi eri kausina Manchester Cityä vastaan ja yhden Sevillaa vastaan.
Muuta

Raffaelin pikkuveli Ronny on myös jalkapalloilija. Raffael ja Ronny pelasivat Hertha Berlinissä yhdessä vuodet 2010–2012.
Käännös suomeksi
Rev-Raptor

| Rev-Raptor U> D.O. |
| --- | --- | --- |

Studioalbumin tiedot
 Äänitetty : kesäkuu 2010 – helmikuu 2011
 Julkaistu: 20. toukokuuta 2011
 Tuottaja(t): Stefan Kaufmann
 Tyylilaji: heavy metal
 Kesto: 51.09
 Levy-yhtiö: AFM
U.D.O:n muut julkaisut
| Dominator 2009 | Rev-Raptor 2011 | Steelhammer 2013 |
Rev-Raptor  on U.D.O:n kolmastoista studioalbumi, joka julkaistiin 20. toukokuuta 2011.
Kappaleet

Rev-Raptor – 3.41
Leatherhead – 4.09
Renegade – 3.29
I Give as Good as I Get – 4.18
Dr. Death – 3.46
Rock ’n’ Roll Soldiers – 4.16
Terrorvision – 3.59
Underworld – 4.18
Pain Man – 3.53
Fairy Tales of Victory – 4.01
Motor-Borg – 3.24
The Born Winners – 3.26
Arvostelut

AllMusic:
Blabbermouth: 7.5/10
Inferno: 6-/10
Kaaoszine: 5/10
Aiheesta muualla

Rev-Raptor discogs.com -sivustolla (englanniksi)
Albumi Rev-Raptor Encyclopaedia Metallum -sivustolla (englanniksi)
U.D.O.
| Udo Dirkschneider • Sven Dirkschneider • Andrei Smirnov • Dee Dammers • Tilen Hudrap |
| --- | --- |
Studioalbumit:  Animal House • Mean Machine • Faceless World • Timebomb • Solid • No Limits • Holy • Man and Machine • Thunderball • Mission No. X • Mastercutor • Dominator • Rev-Raptor • Steelhammer • Decadent • Steelfactory • We Are One • Game Over • Touchdown
Livealbumit:  "Live from Russia" • "Nailed to Metal – The Missing Tracks" • "Mastercutor Alive" • "Live in Sofia" • "Steelhammer - Live from Moscow" • "Navy Metal Night" • "Live in Bulgaria 2020 – Pandemic Survival Show"
EP:t:  24/7 • The Wrong Side of Midnight • Infected • Leatherhead
Singlet:  "They Want War" • "Heart of Gold" • "Faceless World" • "Two Faced Woman" • "Independence Day" • "Lovemachine" • "Dancing With An Angel" • "24/7" • "The Wrong Side of Midnight" • "Infected" • "Leatherhead" • "Metal Machine" • "Steelhammer" • "Decadent" • "Rising High" • "One Heart One Soul" • "Make the Move" • "Neon Diamond" • "We Are One" • "Metal Never Dies" • "Kids And Guns" • "Prophecy"
Videot:  "Nailed to Metal: The Complete History" • "Thudervision" • "Mastercutor Alive" • "Live in Sofia" • "Steelhammer: Live from Moscow" • "Navy: Metal Night" • "Live in Bulgaria 2020 – Pandemic Survival Show"
Rohtosarviapila

| Rohtosarviapila |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Fabales
Heimo::  Hernekasvit Fabaceae
Alaheimo::  Faboideae
Suku::  Sarviapilat Trigonella
Laji::  foenum-graecum
Kaksiosainen nimi
 Trigonella foenum-graecum  L. 
Katso myös
   Rohtosarviapila Wikispeciesissä   Rohtosarviapila Commonsissa 
Infobox OKNimi-testi OK: 
Rohtosarviapila (Trigonella foenum-graecum) on ruohovartinen maustekasvi, joka tunnetaan myös nimillä sarviapila ja pukinsarviapila.
Ulkonäkö ja koko

Rohtosarviapila kasvaa noin 50 senttimetriä korkeaksi. Sillä on kolmilehdykkäiset lehdet ja kellanvaaleat kukat. Hedelmä on 8–10 cm pitkä palko.
Käyttö

Rohtosarviapilaa on käytetty antiikin ajoista lähtien maustamiseen, värjäämiseen, lääkkeenä ja jopa eläinten rehuna. Intialaisessa keittiössä käytetään siemeniä sekä kuivattuja lehtiä, joiden kitkerä maku muistuttaa läheisesti laakerinlehteä. Egyptiläiset tarvitsivat rohtosarviapilaa ruumiiden balsamoinnissa. Rohtosarviapilan siemenet kannattaa paahtaa ennen käyttöä, koska se antaa mausteelle täyteläisen maun. Siemeniä käytetään myös monissa currysekoituksissa yhtenä raaka-aineena.
Aiheesta muualla

Laji.fi: Rohtosarviapila (Trigonella foenum-graecum)
Integrated Taxonomic Information System (ITIS): Trigonella foenum-graecum (englanniksi)
Global Biodiversity Information Facility (GBIF): Trigonella foenum-graecum (englanniksi)
United States Department of Agriculture (USDA): Trigonella foenum-graecum (englanniksi)
Centre for Agriculture and Biosciences International (CABI): Trigonella foenum-graecum (fenugreek) (englanniksi)
Flora of China: Trigonella foenum-graecum (englanniksi)
Dr. Duke's Phytochemical and Ethnobotanical Databases: Trigonella foenum-graecum (Arkistoitu – Internet Archive) (englanniksi)
Plantwise: Fenugreek (Trigonella foenum-graecum) (Arkistoitu – Internet Archive) (englanniksi)
Rovaniemen Palloseuran kausi 2008

Rovaniemen Palloseuran kausi 2008 oli RoPS:n 23:s kausi pääsarjatasolla Veikkausliigassa. RoPS sijoittui lopulta kymmenenneksi Veikkausliigassa, vaikka alkukaudesta vaikutti että joukkue sijoittuisi vieläkin paremmin. RoPS joutui lähtemään kauteen uudella valmentajalla Tom Saintfietillä, koska syksyllä 2007 RoPS:n Veikkausliigaan nostanut valmentaja Kari Virtanen ei halunnut jatkaa päävalmentajana. Saintfiet saapui Hollannin FC Emmenistä RoPS:aan. Saintfiet ei kuitenkaan ollut oikea mies valmennustehtäviin, sillä RoPS antoi Saintfietille potkut ennen kauden alkua. Tilalle palkattiin virolainen Valeri Bondarenko.
RoPS osallistui kauden aikana myös Suomen Cupiin, jossa joukkue selvisi 6.kierrokselle, jossa lopulta Warkaus JK pudotti RoPS:n jatkosta.
Ottelut

| Pvm | Kotijoukkue | Vierasjoukkue | Tulos | RoPS:n maalintekijät | Kilpailu |
| --- | --- | --- | --- | --- | --- |
| 15.2. | FC Honka | RoPS | 4 - 1 | Aleksandr Kulik | Liigacup |
| 23.2. | RoPS | TP-47 | 1 - 1 | Titi Essomba | Harjoitusottelu |
| 26.2. | RoPS | HJK | 0 - 0 |  | Liigacup |
| 1.3. | RoPS | KuPS | 0 - 1 |  | Liigacup |
| 12.3. | RoPS | TPS | 0 - 1 |  | Liigacup |
| 14.3. | TamU | RoPS | 4 - 1 | Chanda Mwaba | Liigacup |
| 16.3. | MyPa | RoPS | 0 - 0 |  | Liigacup |
| 29.3. | AC Oulu | RoPS | 1 - 2 | Chileshe Chibwe, Chibwe | Harjoitusottelu |
| 6.4. | RoPS | PS Kemi | 3 - 0 | Juuso Majava, Kulik, Nchimunya Mweetwa | Harjoitusottelu |
| 13.4. | Bodens BK | RoPS | 2 - 0 |  | Harjoitusottelu |
| 16.4. | RoPS | FC Santa Claus | 1 - 0 | Mweetwa | Harjoitusottelu |
| 19.4. | RoPS | FC OPA | 6 - 0 | Philip Edeipo, Chibwe, Stephen Kunda, Mika Nurmela, Daniel Bauer, Juuso Majava | Harjoitusottelu |
| 27.4. | FC Inter | RoPS | 3 - 1 | Chibwe | Veikkausliiga |
| 4.5. | RoPS | TamU | 2 - 1 | Mweetwa, Mweetwa | Veikkausliiga |
| 8.5. | FC Honka | RoPS | 0 - 0 |  | Veikkausliiga |
| 11.5. | RoPS | MyPa | 1 - 1 | Zeddy Saileti | Veikkausliiga |
| 15.5. | FF Jaro | RoPS | 1 - 1 | Saileti | Veikkausliiga |
| 18.5. | RoPS | IFK Mariehamn | 3 - 1 | Antti Peura, Mweetwa, Mwaba | Veikkausliiga |
| 22.5. | RoPS | TPS | 1 - 0 | Essomba | Veikkausliiga |
| 26.5. | FC Haka | RoPS | 3 - 1 | Juha Majava | Veikkausliiga |
| 27.5. | IK Myran | RoPS | 1 - 6 | Peura, Saileti, Chibwe, Essomba, Nurmela, Nurmela | Suomen Cup |
| 6.6. | SJK | RoPS | 0 - 5 | Juha Majava, Juuso Majava, Mika-Matti Maisonvaara, Mwaba, Edeipo | Suomen Cup |
| 19.6. | RoPS | Warkaus JK | 0 - 1 |  | Suomen Cup |
| 26.6. | RoPS | FC Lahti | 2 - 2 | Kulik, Essomba | Veikkausliiga |
| 29.6. | HJK | RoPS | 3 - 2 | Kulik, Juha Majava | Veikkausliiga |
| 6.7. | RoPS | FC KooTeePee | 3 - 0 | Edeipo, Saileti, Chibwe | Veikkausliiga |
| 13.7. | VPS | RoPS | 1 - 0 |  | Veikkausliiga |
| 21.7. | RoPS | KuPS | 4 - 0 | Chibwe, Chibwe, Nurmela, Juha Majava | Veikkausliiga |
| 27.7. | RoPS | FC Inter | 0 - 0 |  | Veikkausliiga |
| 2.8. | TamU | RoPS | 5 - 0 |  | Veikkausliiga |
| 10.8. | RoPS | FC Honka | 0 - 2 |  | Veikkausliiga |
| 17.8. | MyPa | RoPS | 1 - 0 |  | Veikkausliiga |
| 24.8. | RoPS | FF Jaro | 1 - 3 | Kulik | Veikkausliiga |
| 31.8. | IFK Mariehamn | RoPS | 2 - 1 | Essomba | Veikkausliiga |
| 14.9. | TPS | RoPS | 2 - 2 | Chibwe, Edeipo | Veikkausliiga |
| 21.9. | RoPS | FC Haka | 1 - 2 | Kulik | Veikkausliiga |
| 25.9. | FC Lahti | RoPS | 3 - 0 |  | Veikkausliiga |
| 28.9. | RoPS | HJK | 2 - 0 | Saileti, Essomba | Veikkausliiga |
| 6.10. | FC KooTeePee | RoPS | 0 - 2 | Essomba, Juuso Majava | Veikkausliiga |
| 19.10. | RoPS | VPS | 0 - 1 |  | Veikkausliiga |
| 26.10. | KuPS | RoPS | 0 - 1 | Saileti | Veikkausliiga |
Route 69

| Route 69 |
| --- | --- |

Kirjailija:  Ville Juurikkala
Kieli:  suomi
Kustantaja:  Like Kustannus
Julkaistu:  2006
Löydä lisää kirjojaKirjallisuuden teemasivulta
Route 69 – a Photographic Journey with The 69 Eyes on The 69 Eyes -yhtyeestä tehty valokuvataidekirja, jonka on julkaissut Like Kustannus lokakuussa 2006. Kirjan valokuvat on kuvannut Ville Juurikkala. Juurikkala on toiminut monia vuosia yhtyeen ”hovikuvaajana”. Hän oli kuukauden ajan mukana The 69 Eyesin ensimmäisellä Amerikan-kiertueella, johon suurin osa kirjasta perustuu. Mukana on kuvia myös Brasilian, Japanin ja Euroopan kiertueilta.
Kirjaan on lisätty yhtyeen laulajan Jyrki 69:n tekemiä päiväkirjamerkintöjä sekä rumpali Jussi 69:n kirjoittamia kuvatekstejä.
The 69 Eyesin vuoden 2007 Angels-albumin ensimmäisen painoksen bonus-DVD:ltä löytyy lyhyt ”dokumentti” On The Route 69, joka perustuu kirjaan.
Englanninkielinen painos kirjasta ilmestyi keväällä 2007. Kirjassa on mukana kuvia, jotka suomenkielisestä painoksesta jätettiin pois.
Aiheesta muualla

http://www.like.fi/kauppa/ (Arkistoitu – Internet Archive) (esimerkiksi hakusanoilla "Juurikkala, Ville")
The 69 Eyes
| --- | --- |
Studioalbumit:   Bump ’n’ Grind  Savage Garden  Wrap Your Troubles in Dreams  Wasting the Dawn  Blessed Be  Paris Kills  Devils  Angels  Back in Blood  X  Universal Monsters  West End  Death of Darkness 
Kokoelmat:   Motor City Resurrection  Framed in Blood – The Very Blessed of the 69 Eyes 
Livealbumit:  Hollywood Kills - Live At The Whisky A Go Go
DVD:t:  Helsinki Vampires
Katso myös:  Route 69
Riitta Hanhi

Riitta Hanhi (engl. Brigitta McBridge) on hahmo Disneyn eläinmaailmassa. Hän on uuttera ja yritteliäs liikenainen, ja samalla Roope Ankkaan rakastunut vanhapiika. Italialaisen Romano Scarpan vuonna 1960 luoma Riitta on uransa aikana vaihdellut Roopea jahtaavasta kiusankappaleesta hauskaksi ja itsenäiseksi sankarittareksi.
Riitan ensiesiintyminen

Riitta ilmestyi Roopen elämään virallisesti tarinassa Zio Paperone e l'multino Balabu penäämään Roopelta syntymäpäivälahjaa. Riitan rooli oli silloin vielä varsin epäselvä, mutta sarjassa annettiin ymmärtää, että hän oli Roopen vanha tuttu. Suomessa tämä sarja julkaistiin Aku Ankan taskukirjassa numero 79 (nimellä Viimeinen kulu-kulu). Ensimmäinen suomeksi julkaistu sarjakuva Riitasta oli Aku Ankan taskukirjan numerossa 8 julkaistu Venetsian leipuri. Riitta-tarinoita on myöhemmin julkaistu suomeksi myös Aku Ankka -lehdessä.
Riitta nykypäivänä

Uudemmissa tarinoissa Riitasta on tullut räväkkä ja kovaotteinen liikenainen, joka yrittää kiristää Roopea kanssaan avioon keinolla millä hyvänsä. Roope sanoo usein Riitalle, ettei tunteilu sovi hänen kaltaiselleen liikemiehelle. Joissakin tarinoissa käy kuitenkin ilmi, että syvällä sisimmissään Roope kyllä pitää Riitasta. Tämä kaksikko on kisannut milloin villamarkkinoiden, milloin täytekakkuteollisuuden hallinnasta. Ajan myötä Riitta on rauhoittunut jopa siinä määrin, että Roopekin on lakannut puhumasta ”Hullu-Riitasta”. Hänestä on tullut ideoita pursuava yksityisyrittäjä, ja vaikka Roope yhä toisinaan saa hätistellä ankkaneitoa kimpustaan, nähdään Riitan rinnalla useimmiten tämän uskollinen ystävä ja liikekumppani Kuuno Kaakkuri. Riitta tunnetaan joissain vanhoissa sarjakuvissa myös nimellä Maisa Hanhi.
Rusotasku

| Rusotasku |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Siepot Muscicapidae
Suku::  Kivitaskut Oenanthe
Laji::  hispanica
Kaksiosainen nimi
 Oenanthe hispanica  (Linnaeus, 1758) 

Katso myös
   Rusotasku Wikispeciesissä   Rusotasku Commonsissa 
Infobox OKNimi-testi OKIUCN-testi OK: 
Rusotaskun munia.
Rusotasku (Oenanthe hispanica) on pieni kivitaskuihin kuuluva lintu. Se on 13,5–15,5 cm pitkä ja syö hyönteisiä. Rusotaskua tavataan Välimeren ympäristössä, pääasiassa Espanjan ja Marokon alueilla, sekä Turkissa ja siitä itään Iraniin. Rusotaskua tavataan harvoin myös Skandinavian alueella. Suomessa se on tavattu kuudesti.
Rohtosappi

| Rohtosappi |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Gentianales
Heimo::  Katkerokasvit Gentianaceae
Suku::  Sapet Centaurium
Laji::  erythraea
Kaksiosainen nimi
 Centaurium erythraea  Rafn 
Katso myös
   Rohtosappi Wikispeciesissä   Rohtosappi Commonsissa 
Infobox OKNimi-testi OKIUCN-testi OK: 
Rohtosappi (Centaurium erythraea) on kaksivuotinen punakukkainen sappien sukuun kuuluva ruohokasvi.
Ulkonäkö ja koko

Rohtosapella on kaksi muunnosta, harsurohtosappi (var. erythraea) ja nuppirohtosappi (var. capitatum). Harsurohtosappi kasvaa 5–40 senttimetriä korkeaksi. Sen ruusukelehdet ovat soikeansuikeat ja 3–7-suoniset. Varsilehdet ovat suipot ja 3-suoniset. Kukinto on punakukkainen ja sen kukat hyvin lyhytperäisiä.
Levinneisyys

Rohtosappea tavataan laajalla alueella: melkein koko Euroopassa, lähialueilla Pohjois-Afrikassa ja Aasiassa sekä tulokkaana kaikilla muillakin mantereilla. Laji ei kasva Suomessa, sen lähimmät esiintymispaikat ovat eteläisessä Ruotsissa, Virossa sekä Venäjän puolella Karjalassa. Ennen alueluovutuksia Neuvostoliitolle rohtosappi on kuitenkin kuulunut Suomen luonnonkasvistoon Laatokan Karjalassa ja Karjalankannaksella.
Aiheesta muualla

Suomen Lajitietokeskus: Rohtosappi Centaurium erythraea
ITIS: Centaurium erythraea (englanniksi)
United States Department of Agriculture (USDA): Centaurium erythraea (englanniksi)
Dr. Duke's Phytochemical and Ethnobotanical Databases: Centaurium erythraea (Arkistoitu – Internet Archive) (englanniksi)
Pherobase: Floral volatiles of Centaurium erythraea (englanniksi)
Sinikka Niemi

| Sinikka Niemi> Henkilötiedot |
| --- | --- |
Syntynyt: 21. toukokuuta 1951 (ikä 73) Vaasa
Kansalaisuus:  Suomi
Ammatti:  ruotsin kielen emeritaprofessori
Koulutus ja ura
Tutkinnot:  Åbo Akademi (FK 1980, FL 1982), Joensuun yliopisto (FT 2001)
Instituutti:  Itä-Suomen yliopisto
Eva Sinikka Niemi (o.s. Buss, 1975 asti; s. 21. huhtikuuta 1951 Vaasa) on suomalainen filosofian tohtori ja ruotsin kielen emeritaprofessori. Hän toimi professorina vuodesta 2005 lähtien Joensuun yliopiston, vuonna 2010 Itä-Suomen yliopistoksi muuttuneen yliopiston palveluksessa.
Niemi on filosofian kandidaatti vuodelta 1980 ja lisensiaatti vuodelta 1982 (Åbo Akademi). Lisäksi hän opiskeli Yhdysvalloissa Arizonan yliopiston kielitieteellisessä instituutissa (1989) ja Tarton yliopistossa (2000). Filosofian tohtoriksi Niemi valmistui Joensuun yliopistosta (2001). Hänen englanninkielinen väitöskirjansa (2001) otsikkona oli Swedish Syntax at Late Stages of Language Acquisition: Studies on Normal Monolingual, Bilingual and SLI Speakers.
Ennen professuuriaan Niemi työskenteli Joensuun korkeakoulussa/yliopistossa assistentin viransijaisena (1980–1981), virkaatekevänä lehtorina (1981–1983) ja lehtori (1984–2004). Tähän sisältyi Suomen Akatemian tutkimusassistenttuuri (1989–1992) ja jatko-opintoja Arizonan yliopistossa (1989) ja tutkimustyötä Bostonissa (1989–1990). Hän toimi yliassistenttina (aluksi viransijaisena, 2002–2004).
Niemi on ollut vuodesta 1975 naimisissa Jussi Niemen (s. 1950) kanssa, joka nimitettiin vuonna 1998 yleisen kielitieteen professoriksi.
Sini Jussila

Sini Jussila (s. 21. heinäkuuta 1995) on suomalainen kilpakävelijä, joka edustaa Vihdin Viestiä. 
Hän on saavuttanut sisäratojen SM-kilpailuista pronssia 3 000 metrin kävelystä vuonna 2017. Lisäksi Jussila on ollut mukana voittamassa SM-pronssia 3 x 3000 metrin kävelyviestistä vuonna 2016. Ennätyksikseen hän on kävellyt 5 kilometrin kävelyssä ajan 25:50 (2012) ja 10 kilometrillä ajan 52:29 (2012).
Robert Planquette

Robert Planquette
Jean Robert Julien Planquette (1848 Pariisi, Ranska – 1903 Pariisi, Ranska) oli ranskalainen operettisäveltäjä. Hänen tunnetuin teoksensa on Cornevillen kellot vuodelta 1877. Operettia on esitetty Suomessa ainakin Tampereen Teatterissa 1910 ja myöhemmin 1920-luvulla Koiton Näyttämöllä, Viipurin Näyttämöllä, Oulun Työväen Näyttämöllä ja Kotkan Näyttämöllä.
Robert Planquette
Planquette sävelsi lauluja ja muitakin operetteja. Cornevillen kellot läheni taiteellisessa mielessä hyvää ranskalaista koomista oopperaa. Toinen suosittu operetti on ollut Rip van Winkle.
Teokset (suomeksi)

Cornevillen kellot : 3-näyt. (4-osainen) huviooppera. 1928. Neljä numeroimatonta sivua. (SKS:n kirjastossa) Libretto: Clairville & Charles Gabet. Suorasanainen suomennos.
Aiheesta muualla

Kuvia tai muita tiedostoja aiheesta Robert Planquette Wikimedia Commonsissa
Sini Kuutamo

| Sini Kuutamo> Henkilötiedot |
| --- | --- |
Syntynyt: 1995 (ikä 28–29)
Uran tiedot
Laji:  perhosuinti
Seura:  Espoon Cetus
Sini Kuutamo (s. 1995) on suomalainen uimari, joka edustaa Espoon Cetusta. Syksyllä 2011 hän lähti viettämään vaihto-oppilasvuotta Ranskaan. Joulukuussa 2011 hän voitti Ranskan nuorten mestaruuskilpailuissa kultaa 50 metrin perhosuinnissa. Häntä valmentaa ranskalainen Denis Lamur.
Lokakuussa 2012 Kuutamo teki Suomen ennätyksen 50 metrin perhosuinnissa Tukholman lyhyen radan maailmancup-kilpailussa. Hän sijoittui ajalla 26,12 finaalissa neljänneksi. Marraskuussa 2012 Kuutamo kilpaili lyhyen radan EM-kilpailuissa Chartres'ssa, jossa hän sijoittui 50 metrin perhosuinnissa kymmenenneksi ajalla 26,44.